Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1444

1. A képzési cél A szakirányú továbbképzési szak célja olyan szakmérnökök képzése, akik feladataikat az adott tudományterület legújabb elméleti és gyakorlati eredményeinek ismeretében, azokat alkalmazva magas szakmai színvonalon tudják megoldani. A továbbképzés közös alapképzés és szakmai törzsanyag elsajátítása után az egyes ágazatoknak megfelelő területeken biztosít szakképzést. Az oktatás során kiemelt szerepet kapnak az egyes művek üzemeltetésének, fenntartásának és rekonstrukciójának feladatai. Az egyes ágazatokon belül a választható tárgyak felvétele elősegíti, hogy a hallgatók egy adott szűkebb szakterületen belül is továbbmélyítsék ismereteiket, és munkakörüket magasabb szakmai színvonalon láthassák el.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes